Source: http://sportularadean.ro/fcc-icim-isi-cunoaste-programul-competitional/
Timestamp: 2019-02-24 05:16:29+00:00

Document:
FCC ICIM îşi cunoaşte programul competiţional | Sportul Aradean Sportul arădean
0 comments, 05/09/2018, by sportivu, in Baschet, Ultimele stiri
FCC ICIM Arad a demarat pregătirea pentru noul sezon al Ligii Naţionale de baschet. Au fost 13 jucătoare la primele antrenamente susținute sub comanda noului antrenor, Miljan Medvedj: Dora Ardelean, Leeza Burdgess, Teodora Neagu, Miljana Dzombeta, A’Lexus Harrison, Brankica Hadzovic, Marta Fodor, Anamaria Ciotir, Rita Bartok și Adela Mercea, plus junioarele Alexandra Rotariu, Anamaria Glisici și Timea Peter.
“Este o onoare pentru mine că am venit la un club important, cu o mare tradiție în baschetul românesc. Un drum nou, mă aflu pentru prima dată în postura de antrenor principal. Sunt total mulțumit de lotul pe care l-am construit la Arad. Ce s-a putut aduce, s-a adus. Fetele s-au adaptat foarte repede și totul e bine. Am jucat mulți ani în România, am fost la o echipă cu mulți suporteri și știu ce înseamnă atmosfera creată de proprii fani. Și la Arad e la fel, există o legătură strânsă între public și echipă,” au fost primele cuvinte pentru Miljan Medvedj, de la venirea la Arad.
FCC ICIM va face pregătirea pe plan local, urmând a disputa și câteva jocuri amicale. Galben-albastrele vor întâlni în Ungaria pe Peak Pecs, pe 18 septembrie. Trei zile mai târziu va avea loc revanșa, la Arad (21 septembrie). Există tratative pentru a disputa un ultim joc de pregătire înainte startului noului sezon, în compania formației sârbe din Novi Sad (23 septembrie).
Altfel, s-a stabilit şi sistemul de desfăşurare al campionatului. La start s-au aliniat 13 echipe, împărţite în două grupe valorice, una de 6 şi alta de 7. FCC ICIM face parte din prima grupă, alături de cele mai bine cotate formaţii ale stagiunii: campioana Sepsi Sf.Gheorghe, vicecampioana CSM Satu Mare, Olimpia Braşov, Universitatea Cluj şi CSM Târgovişte, ultima revenită şi ea în elita sportului cu mingea la coş.
În grupa B vor luat startul CS Agonomia Bucureşti, CSM Târgu Mureş, ACS KSE Târgu Secuiesc, Phoenix Constanţa, Rapid Bucureşti, CSM Alexandria şi CSU Oradea.
În faza a doua, grupa roşie va avea 7 echipe, iar cea galbenă 6. Dupa disputarea primei faze (fiecare cu fiecare, tur-retur), participantele din LNBF vor continua să joace astfel: Grupa ROŞIE – locurile 1-6 din Grupa A şi locul 1 din Grupa B (7 echipe); Grupa GALBENĂ – locurile 2-7 din Grupa B (6 echipe). În aceasta fază se joacă după sistemul fiecare cu fiecare, tur-retur şi se face clasamentul.
Conform sistemului prezentat, echipele din Grupa Roşie + prima echipă din Grupa Galbenă vor forma o nouă grupă de 8 echipe, care va juca în sistem play-off. Celelalte echipe vor juca în alte grupe meciuri pentru stabilirea clasamentului final. În cadrul play-off LNBF, sezonul 2018-2019, se vor juca 3 tururi (sistem 3/5; etapă dublă cu o zi pauză); locurile 5-8 vor juca tururi de 2/3 jocuri; locurile 9-13 vor juca pentru clasament 5 jocuri repartizate în 2 turnee, de câte 2 şi 3 zile.
Cupa României, feminin, sezonul 2018-2019
Cupa României are tot 13 de echipe la start. În turul inaugural joacĂ doar echipele din Grupa A Şi Grupa B, În sistem tur-retur. Echipa ACS Sepsi Sic SfÂntu Gheorghe (participanta Eurocup Women) e calificată direct în turul II. În urma tragerii la sorţi, a rezultat următorul program, cu meciuri în 26 şi 29 septembrie: CSM Satu Mare – CS Rapid Bucuresti, CSM Alexandria – CS Agronomia Bucuresti, Universitatea Cluj-Napoca – CS Phoenix Constanta, CSM Targoviste – CSM Targu Mures, CSU Oradea – ACS KSE Targu Secuiesc şi FCC ICIM Arad – CS Tara Barsei 2011 Braşov.
Cele şase echipe învingătoare din turul inaugural vor accede în faza următoare, alături de o echipă lucky-looser şi de ACS Sepsi Sfântu Gheorghe. Al doilea tur al Cupei României are programamte meciuri în 27 februarie şi 6 martie 2019. Meciurile dintre acestea vor fi stabilite prin tragere la sorţi.
Final 4, 30-31 martie 2019: cele 4 învingătoare din turul 2 vor juca în prima zi a Final 4 cele 2 jocuri conform tragerii la sorţi, in a doua zi se va juca doar finala între echipele învingătoare din prima zi.
Program FCC ICIM Arad:
CSM Satu Mare – FCC ICIM Arad
FCC ICIM Arad – ACS Sepsi Sic Sfântu Gheorghe
Olimpia CSU Brașov – FCC ICIM Arad
FCC ICIM Arad – CS Universitatea Cluj
FCC ICIM Arad – CSM Satu Mare
ACS Sepsi Sic Sfântu Gheorghe – FCC ICIM Arad
CSM Târgoviște – FCC ICIM ARAD
FCC ICIM Arad – Olimpia CSU Brașov
CS Universitatea Cluj – FCC ICIM Arad.
Foto facebook (Suporteri FCC ICIM Arad)
« Felnacul suferă, dar pregăteşte un nou început
Marius Copil confirmă participarea în Cupa Davis »
Crişul şi Sebişul completează etapa prolifică din C4

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM